b"\n_START_ARTICLE_\nHMS Zubian\n_START_SECTION_\nValmistus\n_START_PARAGRAPH_\nHMS Nubianin keula tuhoutui y\xc3\xb6llisess\xc3\xa4 taistelussa 26.\xe2\x80\x9327. lokakuuta 1916 Folkestonen edustalla Saksan keisarillisen laivaston torpedoveneen laukaiseman torpedon osumasta. Vaurioitunut alus hinattiin matalikolle Doverin l\xc3\xa4hist\xc3\xb6lle. HMS Zulun per\xc3\xa4 tuhoutui 8. marraskuuta 1916 Dunkerquen l\xc3\xa4hist\xc3\xb6ll\xc3\xa4 miinan r\xc3\xa4j\xc3\xa4hdyksess\xc3\xa4. Vaurioitunut alus hinattiin Calais'hen. Kumpikin hylky hinattiin Chathamin telakalle, jossa HMS Zubian koottiin liitt\xc3\xa4m\xc3\xa4ll\xc3\xa4 osat yhteen. Haasteena oli alusten leveyksiss\xc3\xa4 ollut 3,5 tuuman (89 millimetrin) ero.\n_START_SECTION_\nPalvelus\n_START_PARAGRAPH_\nHMS Zubian palveli sodan loppuun ja se upotti 4. helmikuuta 1918 Essexin rannikolla syvyyspommein ja lopulta t\xc3\xb6rm\xc3\xa4\xc3\xa4m\xc3\xa4ll\xc3\xa4 Saksan keisarillisen laivaston miinanlaskussa olleen sukellusveneen UC-50. Alus myytiin romutettavaksi 9. joulukuuta 1919 Fryerille Sunderlandiin."